open-index/open-wikipedia-markdown huggingface dataset:
Nord-Trøndelag distriktshøgskole

**Nord-Trøndelag distriktshøgskole** var en distriktshøgskole. Den ble etablert på Steinkjer i 1980. Fra starten ble det tilbudt kandidatstudier i økonomi og administrasjon og landbruksøkonomi, etter hvert også i informasjonsteknologi og offentlig administrasjon og ledelse. Fagtilbudet ble senere utvidet.

Statens Skogskole Steinkjer ble innlemmet i NTDH i 1988. Skolen ble i 1994 slått sammen med Høgskolen i Levanger, Innherred sykepleierhøgskole og Namdal sykepleierhøgskole til Høgskolen i Nord-Trøndelag (HiNT).
## Referanser
Mesterligaen 2007/2008 semifinaler

**Semifinalene** av Mesterligaen 2007/2008  startet 22. april og avsluttes 30. april.

## Kampfakta semifinaler, Mesterligaen 2007/2008
**1. kamp**

**2. kamp**
Doctor Who Magazine

***Doctor Who Magazine*** (forkortet til ***DWM***) er et tidsskrift viet til den britiske science fiction-serien *[[Doctor Who]]*. Nåværende redaktør er Tom Spilsbury.

## Historie
Magasinet er offisielt godkjent av BBC og det første nummeret ble utgitt med tittelen ***Doctor Who Weekly*** 17. oktober 1979 av Marvel UK, som er en del av Marvel Comics. Det kostet 12 pence. På grunn av praksisen med å sette dato på blader frem i tid for å forlenge tiden de står i butikkene, er den faktiske utgivelsesdatoen 12. oktober.

Det gikk over fra å bli utgitt ukentlig til månedlige utgivelser med nummer 44 i september 1980. Tittelen ble forandret til ***Doctor Who*** og prisen gikk opp til 30 pence. Den ble deretter forandret til ***Doctor Who Monthly*** med nummer 61 og til ***Doctor Who Magazine*** med nummer 85 i februar 1984. I 1990 gikk bladet over til å bli utgitt hver fjerde uke med totalt 13 utgivelser i året. Selv om BBC sluttet å produsere *Doctor Who* i 1989, fortsatte magasinet å bli utgitt med blant annet tegneserier basert på serien. Da BBC started produksjonen av serien igjen i 2005 fikk bladet en ny generasjon fans som lesere.

*DWM* var opprinnelig ment for barn men vokste til å bli et blad for voksne med blant annet artikler om produksjonen av serien. På grunn av at bladet har blitt utgitt så lenge, blir det sett på som en kilde til «offisiell» og eksklusiv informasjon og de som jobber på det har et tett forhold til produksjonsteamet bak serien og BBC. I 2006 fikk det konkurranse da BBC Worldwide begynte å gi ut tegneseriebladet *[[Doctor Who Adventures]]*, som er ment for yngre lesere.

*DWM* utgis nå av Panini Comics, som kjøpte rettighetene sammen med resten av Marvel UKs katalog i 1995. Panini har også begynt å gi ut tegneserier fra eldre utgivelser av *DWM* i pocketbøker. Ni bøker har blitt utgitt så langt.

## Eksterne lenker
* Paninis offisielle nettside
*  Lovingwhos ''DWM'' Index
Lamprologus

* *[[Lamprologus callipterus]]*
* *[[Lamprologus congoensis]]*
* *[[Lamprologus finalimus]]*
* *[[Lamprologus kungweensis]]*
* *[[Lamprologus laparogramma]]*
* *[[Lamprologus lemairii]]*
* *[[Lamprologus lethops]]*
* *[[Lamprologus meleagris]]*
* *[[Lamprologus mocquardi]]*
* *[[Lamprologus multifasciatus]]*
* *[[Lamprologus ocellatus]]*
* *[[Lamprologus ornatipinnis]]*
* *[[Lamprologus signatus]]*
* *[[Lamprologus speciosus]]*
* *[[Lamprologus symoensi]]*
* *[[Lamprologus teugelsi]]*
* *[[Lamprologus tigripictilis]]*
* *[[Lamprologus tumbanus]]*
* *[[Lamprologus werneri]]*

***Lamprologus*** er en slekt av ciklider. Det er tropiske ferskvannsfisk fra Øst-Afrika. 

Gruppens systematikk er under revisjon. Mange arter har blitt flyttet til *[[Neolamprologus]]*, *[[Altolamprologus]]* og *[[Lepidiolamprologus]]*.
Trolig vil kun arter som lever i elver forbli i gruppen.

## Eksterne lenker
*
Elsebeth Steentoft

**Elsebeth Steentoft** (født 1943) er en dansk skuespiller. Hun er utdannet fra skuespillerskolen ved Århus Teater i 1964. 

Steentoft ble nominert til Robertprisen for årets kvinnelige birolle for sin rolle i filmen *[[En Soap]]* i 2007, og til Bodilprisen for beste kvinnelige birolle for *[[10 timer til Paradis]]* i 2013.

## Filmografi (utvalg)
### Skuespiller

## Referanser

 

## Eksterne lenker
*
Rohirrim

**Rohirrim** (*[[Sindarin]]: Hesteherrene)* er et folk i J.R.R. Tolkiens Midgard, kjent som fantastiske ryttere. Deres land er Rohan, som ligger nord for Kvitklettene og øst for elven Anduin.

Rohirrim stammer fra Éothéod (*Gammel Engelsk: Hestefolk)*, som bodde lenger nord. Når østerlinger angrep Gondor rundt 2500 i det Tredje tideverv sendte Cirion, daværende riksforstander av Gondor, et bud om hjelp til alle sine naboer, blant annet Éothéod. Éorl Unge, som var leder av Éothéod, skjønte at hvis Gondor falt var håpet ute for Vesten. Han samlet derfor en stor hær og kom til utsetning for Cirion. De nådde frem akkurat i tide til slaget, og under Slaget på Celebrants mark vant Gondor takket være Eorl's hjelp.

Som takk ga Cirion den nordre provinsen av Gondor, Calenardhon, til Éothéod, og Eorl sverget Eorls ed som et vennskap mellom kongerikene. Éothéod kalte seg selv *Eorlingas,* (*Rohansk: Eorls følgere)*, men på Sindarin ble de kjent som Rohirrim, og deres land var Rohan.

Det er spekulert at rohirrims kultur er inspirert av angelsakserne, blant annet fordi deres språk er nettopp det.

De fleste fra Rohan var høye, lyse i huden, med blå øyne og blondt, langt hår. Lenger vest i Rohan var rohirrim blandet med dunlendingene som egentlig bodde der, og de var derfor lavere og mørkere i øyne og hår.

* Rohan
* Rohans kongerekke
Evenstad

**Evenstad** er ei bygd i Stor-Elvdal kommune. Bygda ligger omtrent 20 kilometer sør for kommunesenteret Koppang. Evenstad kirke ble innviet i 1904.

Eidsvollsmannen Ole Olsen Evenstad bodde på Evenstad gård. Universitetet i Innlandet har en avdeling på gården, den tidligere Evenstad skogskole, som har over 200 studenter.

Sør for høgskolen ligger Evenstad bru. Bruen er 180 meter lang fordelt på 5 spenn, og er en av landets lengste trebruer.

På toppen av Tronkberget på Evenstad, ligger Norges eneste bevarte krigsvarde.

Den amerikanske skuespilleren Linda Evans var født med etternavnet Evenstad. Hennes farfar og oldemor emigrerte fra Evenstad til USA på slutten av 1800-tallet.
## Referanser
Statens Skogskole Steinkjer

**Statens Skogskole Steinkjer** var en høgskole og skogskole. Den ble etablert på Steinkjer i 1880. 

Blant skolens rektorer er Agnar Barth og Haakon Lie. Finsås jord- og skogbruksskole (opprinnelig Finsås småbruksskole) på Jørstad i Snåsa ble i 1976 en avdeling av skolen. 

Skogskolen ble innlemmet i Nord-Trøndelag distriktshøgskole i 1988. Distriktshøgskolen ble i 1994 slått sammen med tre andre høgskoler til Høgskolen i Nord-Trøndelag. Fra 2005 sluttet Høgskolen i Nord-Trøndelag å undervise i skogbruksfag.

## Litteratur
*
*

## Eksterne lenker
* steinkjerleksikonet.no ''om skolens historie
Nora (andre betydninger)

**Nora** kan vise til:

*Nora &ndash; kvinnenavn
*Nora (Sverige) &ndash; svensk by
*Nora kommune &ndash; svensk kommune
*Nora (elv) &ndash; elv i Amur oblast i Russland
*NORA (Norwegian Open Research archives) &ndash;
*Nora Industrier &ndash; tidligere norsk industrikonsern
*Nora Helmer &ndash; hovedpersonen i skuespillet *Et dukkehjem* av Henrik Ibsen
Tving

**Tving** er et tettsted i Karlskrona kommune i Blekinge län i Sverige. I 2010 hadde tettstedet 459 innbyggere.

## Referanser
Drottningskär

**Drottningskär** er et lite sted i Karlskrona kommune i Blekinge län i Sverige. Det hadde tidligere status som tettsted, og i 2005 var det 328 innbyggere. I 2010 mistet Drottningskär statusen som tettsted fordi andelen av fritidsboliger var for høy.

Tettstedet ligger på den lille øya Aspö, i tilknytning til den gamle befestningen Drottningskär kastell. 

## Referanser
Brömsebro

**Brömsebro** (dansk: **Brømsebro**) er et tidligere tettsted i Karlskrona- og Torsås kommune i Blekinge og Kalmar län i Sverige. I 2005 hadde stedet 213 innbyggere hvorav 133 i Karlskrona kommune. Tilsvarende tall for 2010 var 138, hvorav 84 i Karlskrona, noe som gjorde at stedet mistet sin status som tettsted (tätort) i Statistiska centralbyrån sine lister.

Brömsebro ligger cirka 22 kilometer nordøst for Karlskrona. Brömsebro lå på grensen mellom Sverige og Danmark før 1658. Ved freden i Roskilde ble Skåne, Halland og Blekinge svensk.

## Se også
*Første fred i Brømsebro (1541)
*Freden i Brömsebro (1645)
*Brømsehus, ruinene etter dansk festning

## Referanser
Finansminister i den palestinske selvstyremyndigheten

**Finansministeren i den palestinske selvstyremyndigheten** er leder av finansavdelingen i den palestinske selvstyremyndigheten (PNA). Ministerposten omfatter revisjon, innhenting av skatter fra palestinske bedrifter og å overvåke alle finansielle bidrag som mottas av PNA. Nåværende finansminister er Salam Fayyad.
Cichlasomatinae

* Acaroniini
* Heroini
* Cichlasomatini

**Cichlasomatinae** er en underfamilie fisk som lever i ferskvann.
De fleste søramerikanske og alle de mellomamerikanske ciklidene hører til denne gruppen.
Alle artene har yngelpleie.

## Slekter (utvalg)
* *[[Aequidens]]*
* *[[Amatitlania]]*
* *[[Archocentrus]]*
* *[[Australoheros]]*
* *[[Cichlasoma]]*
* *Cleithracara* (nøkkelhullciklide)
* *[[Cryptoheros]]*
* *Symphysodon* (discuser)
* *[[Heros (ciklider)|Heros]]*
* *[[Hoplarchus]]*
* *Hypsophrys* (nicaraguaciklide)
* *[[Laetacara]]*
* *[[Mesonauta]]*
* *[[Nannacara]]*
* *[[Parachromis]]*
* *Pterophyllum* (skalarer)
* *[[Theraps]]*
* *[[Uaru]]*

## Eksterne lenker
* 
*  Die Unterfamilie der Cichlasomatinae - zierfischverzeichnis.de
*  Cichlasomatinae {subfamily} - boldsystems.org
Kallinge

**Kallinge** er et tettsted i Ronneby kommune i Blekinge län i Sverige. Det ligger ved E22 like nord for Ronneby. I 2010 hadde tettstedet  innbyggere.

Kockums Jernverk lå her, men ble lagt ned i 1991. Her ligger det svenske luftforsvarets ving F 17 Kallinge, denne deles med Ronneby flygplats.

Stedet ble dannet på siste halvdel av 1800-tallet, da Örmo Bruk ble flyttet fra Konga i Småland til fossen ved Kallinge. Kallinge bestod opprinnelig av to bygder, Häggatorp på vestre side av elven Ronnebyån, og Kalleberga på østre side.

### Befolkningsutvikling

## Referanser


## Eksterne lenker
* Kallinge Bibliotek
* Kallinge S-förening
* Luftfartsverket – Ronneby Flygplats
* F17 – Blekinge flygflottilj
* – Kallinge Hemb. och Folkdansgille
Anton Omholt

**Anton Thorkildsen Omholt** (født 7. november 1861 i Kongsberg, død 11. februar 1925) var en norsk pressemann, embetsmann og politiker (V).

Omholt tok lærerskoleeksamen i 1881 og juridisk embetseksamen i 1892. I 1895 blei han generalsekretær i Norges Venstreforening, et verv han hadde fram til 1903, avbrutt av noen år som redaktør for *[[Dagbladet]]*.

Han var amtmann i Nordlands amt 1908–13 og finansminister i det meste av Gunnar Knudsens andre regjeringsperiode 1913–20. Etter dette hadde han embetet som stempelpapirforvalter.

## Referanser


## Eksterne lenker
* 
*
Smøla vindpark

**Smøla vindpark** er et vindkraftverk sørøst for Råket i Smøla kommune i Møre og Romsdal.

Vindparken er utbygget i to trinn. Trinn 1 ble påbegynt i 2001 og åpnet av Kong Harald V 5. september 2002. Trinn 2 ble påbegynt i 2004 og åpnet av Gro Harlem Brundtland 27. september 2005. 

Parken består av 68 vindmøller; trinn 1: 20 Bonus B76/2000 2,0 MW turbiner og trinn 2: 48 Siemens SWT-2.3-CS 2,3 MW turbiner. 

Den samlede installasjon er på 150 MW og midlere årsproduksjon er 356 GWh. 

Anlegget er spredt over et areal på 18&nbsp;km². Det var Norges største vindkraftverk frem til 2017, og da det åpnet var det Europas største landbaserte vindkraftverket, og kontrolleres fra Regionsentralen i Gaupne.

Forslaget om å bygge ut vindkraft på Smøla ble lansert av myr- og jordvernkomiteen i 1946. Forslaget ble blant annet begrunnet med at man ønsket å få slutt på «jordødeleggelse» ved store mengder torv ble brukt til koking.

Kraftverket eies og drives av Statkraft gjennom selskapet Smøla Vind 2 AS.

Anleggskonsesjonen var gyldig til 1. januar 2026. I 2017 ble den forlenget av NVE til 1. september 2035. Undersøkelser i 2018 viser at anlegget er i god stand, strukturell levetid er minimum 25 år. Det innføres tiltak for å begrense kollisjoner med fugl. Fram til 2019 var det funnet 106 døde havørner som kan ha kollidert med turbinene.

File:SMØLA VINDPARK vindkraftverk wind power plant (68 vindturbiner vindmøller wind turbines 2002-2005) NORWAY Lyng myrlandskap Heath marshland 2024-09-11 Tustnafjella Distorted panorama sliced details IMG 9465.jpg|Vindkraftverket består av i alt 68 vindmøller (vindturbiner) som er plassert i lyng- og myrlandskapet nordøst på øya. Bak sees Tustnastabban (Tustnafjella).


## Referanser


## Eksterne lenker
* 
* NVE vindkraftverk 
* Faktaark Smøla vindpark  Statkraft
Møre og Romsdal distriktshøgskole, Volda

**Møre og Romsdal distriktshøgskole, Volda** var en distriktshøgskole, etablert i Volda i 1970. Skolen ble fra 1994 slått sammen med Volda lærarhøgskule til Høgskolen i Volda. 

Skolen utmerket seg med utradisjonelle studietilbud: medievitenskap, journalistikk, kateketutdanning og lokalsamfunnsstudier. 

## Litteratur
* *Distriktshøgskulen i Volda 1970-1980 : høgare utdanning i ei bygd*. Redigert av Frode Følling Birkeland og Peter Hallaråker. Volda, 1981 ISBN 82-90155-48-4
Volda lærarhøgskule

**Volda lærarhøgskule** var en høgskole for lærerutdanning, etablert i Volda i 1895 som *Voldens Privatseminarium*. Skolen ble fra 1994 slått sammen med Møre og Romsdal distriktshøgskole, Volda til Høgskolen i Volda. 

## Historie
Skolen var fra starten et privat drevet lærerseminar, grunnlagt og drevet av Aage Stabell og Henrik Kaarstad. Forut for etableringen av lærerseminaret fantes det fra 1861 til 1880 en *Volden høiere Almueskole med annecteret dannelsesanstalt for Almueskolelærere*.

*Voldens Privatseminarium* ble offentlig skole fra 1924 og navnet endret til *Volda lærarskule*. I 1980 endret skolen navn til *Volda lærarhøgskule* og fra 1994 ble skolen slått sammen med Møre og Romsdal distriktshøgskule og til Høgskolen i Volda.

### Rektorer
### Volda lærarhøgskule (utvalg)
* 1873–1877: Wilhelm Bøckman, bestyrer, biskop
* 1927–1930: Olav Kårstad, konstituert
* 1930–1946: Erling Kristvik
* 1946–1964 Olav Kårstad, pedagog
* 1964–19?? Per Myklebust, pedagog
* 1990–1994: Sverre Måseidvåg, skoleleder

## Referanser
Hällevik

**Hällevik** er et tettsted i Sölvesborg kommune i Blekinge län i Sverige. I 2010 hadde tettstedet 813 innbyggere.

## Befolkningsutvikling

## Referanser
Ysane

**Ysane** er et småsted i Sölvesborg kommune  i Blekinge län i Sverige. I 2005 var Ysane regnet som et tettsted, og hadde da 212 innbyggere, men i 2010 var innbyggertallet sunket under 200, som er grensen for å regnes som tettsted i Sverige.

## Befolkningsutvikling

## Referanser
Valjeviken

**Valjeviken** er et tettbebygd område i Sölvesborg kommune  i Blekinge län i Sverige. I 2005 var Valjeviken regnet som et eget tettsted, og hadde da 211 innbyggere. I 2010 var det vokst sammen med tettstedet Sölvesborg og ble da regnet som en del av dette.

## Befolkningsutvikling

## Referanser
Pukavik

**Pukavik** er et tettsted i Sölvesborg- og Karlshamn kommune i Blekinge län i Sverige. I 2005 hadde tettstedet 279 innbyggere hvorav 149 i Sölvesborg kommune og 130 i Karlshamn..

## Befolkningsutvikling

## Referanser
Djursdala

**Djursdala** er ei grend i Vimmerby kommune i Kalmar län i Småland i Sverige. Den ligger rundt elleve kilometer nord for kommunesenteret Vimmerby.
Arnold Holmboe

**Arnold Holmboe** (1873–1956) var en norsk forretningsmann, stortingsrepresentant og statsråd (V).

Holmboe tok juridisk embetseksamen 1900. Han hadde advokatpraksis i Steigen, Harstad og Tromsø, før han blei direktør i Tromsø Sparebank fra 1913 til 1928. Han var medlem av Tromsø bystyre fra 1907 og ordfører i 1908, 1913-1914 og 1917.

Han satt på Stortinget for Venstre i to perioder, 1922–24 og 1928–30. Han var innvalgt for de nordnorske byene (Bodø, Narvik, Tromsø, Hammerfest, Vardø og Vadsø). Holmboe var justisminister 1922–23 og finansminister 1924–26.

Fra 1928 til 1943 var Holmboe direktør ved Vinmonopolet. Samme år som han fratrådte direktørstillingen ble hans oversettelser av den greske poeten Anakreons vers utgitt i boken *Anakreons sange*.

Etter krigen var han medlem av Undersøkelseskommisjonen av 1945 og komiteen som granska Norges Banks virksomhet i okkupasjonsåra.

## Referanser


## Eksterne lenker
* 
*
Rumskulla

**Rumskulla** er et småsted i Vimmerby kommune i Kalmar län i Småland i Sverige. I 2010 hadde stedet 198 innbyggere.

## Referanser
Tuna

**Tuna** er et tettsted i Vimmerby kommune i Kalmar län i Sverige. I 2010 hadde tettstedet 227 innbyggere.

## Referanser
Svein Holden

**Svein Holden** (født 1973) er en norsk jurist, kjent som statsadvokat og aktor i flere store rettssaker i Norge.

Holden er cand.jur. fra Universitetet i Oslo 1999. Han har arbeidet et år i Justisdepartementet. I perioden 2001–2005 jobbet han ved Oslo politidistrikt. Fra 2006 til 2013 var han statsadvokat ved Oslo statsadvokatembeter.

Han var aktor under rettssaken mot tidligere Lyn-direktør Morgan Andersen. I 2011–2012 var han aktor i Skøyensaken. Sammen med statsadvokat Inga Bejer Engh var Holden aktor i rettssaken mot terrorsiktede Anders Behring Breivik. Høsten 2013 sluttet han som statsadvokat, og begynte som advokat i Advokatfirmaet Hjort, hvor han hovedsakelig arbeider med strafferett.

## Referanser
Barfleur

**Barfleur** er en liten fiskelandsby med havn og en kommune i departement Manche i regionen Normandie i det nordvestlige Frankrike.

Barfleur er en av de minste franske kommunene langs Den engelske kanal, og karakteriseres seg selv som den vakreste landsby i Frankrike, en betegnelse fremmet av en uavhengig forening med det mål å fremme turisme til området.

## Etymologi
Gamle former var *Barbefloth* 1066-77; *Barbeflet* 1163; *Barbeflo* 1175, 1198; *Barflue* 1227; *Barefleu* 1317.
Landsbyens navn er av anglo-norrøn opprinnelse hvor fellesnavnet i siste stavelse er angelsaksisk *-floth* og *-fleot*, ble til *-fleu*, deretter *-fleur* i betydningen elv, en elv som renner ut sjøen, tilsvarende i stedsnavn som Honfleur (*Hunefleth* 1025 ; *Hunefloth*  1062 ; *Honneflo* 1198 ; *Honflue* 1246 ; *Honnefleu*), Harfleur (*Harofloz* 1006 ; *Harofloth* 1025 ; *Herolfluoth* 1035); Fiquefleur; Vittefleur; Cremanfleur og Gerfleur.

Det første elementet i navnet synes å være navnet på en person, Barbet, finnes også i Barbeville noen km unna, og har hyppig frekvens i Normandie, og kan oversettes til eller fra det norrøne Skeggi (Equiqueville, Ecuqueville...)

## Befolkningsutvikling
***Antall innbyggere i kommunen Barfleur***

## Historie

**Middelalderen:**

I middelalderen var Barfleur en av de viktigste havnene for innskipningen til England.

* 1066: En stor medaljong festet til en stein i havnen marker utskipingen av normannerne fra Barfleur forut slaget ved Hastings.
* 1120: *[[Det hvite skip]]* som fraktet prins William Adelin, den eneste legitime sønnen og arvingen til kong Henrik I av England, gikk ned på et undervannsskjær utenfor havnen
* 1194: Rikard Løvehjerte seilte fra Barfleur og tilbake til England etter sitt fangenskap hos Henrik VI av Det tysk-romerske rike.

**Senere:**
* 1692: Slaget ved Barfleur og La Hougue
* 1865: Barfleur er den første franske havn som får redningsstasjon etter modell av de tilsvarende engelske, beslutningen ble forklart ved den risiko som havstrøket utenfor Barfleur representerer.

## Diverse
Omtrent 3,2 km lengre nord er Cape Barfleur med et fyrtårn som er ca. 70 meter høyt.

En ferge fra Bretagne er oppkalt etter landsbyen og opererer ifra nærliggende Cherbourg-Octeville til Poole i England.

## Kjente personer
* Paul Signac (1863&ndash;1935), maler, eide et hus gaten St Nicolas.
* Jean-Luc Petitrenaud (1950&ndash;), journalist og matkritiker hadde sitt andre hjem i Barfleur.

## Referanser


## Eksterne lenker
* 
* Kommunedata INSEE
* «Postkort fra Barfleur»
Nizjnekamsk

**Nizjnekamsk** (russisk: Нижнека́мск, tatarisk-kyrillisk: Түбән Кама, tatarisk-latinsk: *Tübän Kama*) er en by i Republikken Tatarstan i Russland. Den ligger rundt 180&nbsp;km øst for Kazan. Innbyggertall: 225&nbsp;399 (folketelling 2002).

Den ble grunnlagt i 1961 som en bymessig bosetning kalt Nizjnekamskij, i forbindelse med byggingen av Nizjnekamskneftekhim petrokjemiske industrikompleks. Den fikk innvilget bystatus i 1966, under det nye navnet Nizjnekamsk. Den er fortsatt et viktig senter for den petrokjemiske industrien.

## Referanser


## Eksterne lenker
*
Kalmarunionens flagg

**[[Kalmarunionen]]- eller Nordens [[flagg]]** (opprinnelig kalt *Rigens banner*) er et flagg som i 1430 ble forsøkt innført av kong Erik av Pommern. Flagget var gult med et rødt kors, trolig etter mønster av Dannebrog, og kanskje meningen var å ha fargene fra det norske riksvåpenet.

Fra midten av 1990-årene til 2007 brukte man på Orknøyene et tilsvarende flagg til å symbolisere øygruppen. I 2007 ble det valgt et nytt flagg, og ”Kalmarunionens flagg” står dermed igjen uten en offentlig innehaver. Den svenske kirkens våpenskjold er imidlertid nokså likt og kan brukes som flagg. Det kan derfor oppstå forveksling. Eventuelle nye brukere og/eller innehavere av et flagg som er gult med rødt kors, bør derfor være oppmerksom på faren for sammenblanding både med dette svenske flagget og med det gamle Kalmar-flagget. 

Hvert år den 17. juni, på Kalmarunionens fødselsdag, heises flagget på det tidligere Helsingborg slott i Skåne.

Flagget er i noe mindre grad brukt av moderne skandinavister. Se skandinavisme.

## Svanesymbolet
Svanesymbolet ble brukt for første gang på en plakat for Nordens dag i 1936. Svanen symboliserer nordisk samarbeid og logoen er den offisielle logoen for nordisk samarbeid, Nordisk råd og Nordisk ministerråd.

## Nordens nasjonale flagg
De nasjonale flaggene i norden teller både stats- og områdeflag. Blant dem kan nevnes: Danmarks flagg, Finlands flagg, Færøyenes flagg, Grønlands flagg, Islands flagg, Norges flagg, Samisk flagg, Sveriges flagg og Ålands flagg.

## Se også
*Nasjonalflagg

## Referanser


## Eksterne lenker
* Rigens banner – grundig historik omkring det nordiske flag, med foto af flaget på flagstang
* CWR Flags – Norden (engelsksproget)
Rhys ap Tewdwr

**Rhys ap Tewdwr** (født før 1065, død 1093) var en konge eller prins av Deheubarth i vestlige Wales og et medlem av Huset Dinefwr, en familie som nedstammet fra Rhodri den store. Han var født i dagens Carmarthenshire og døde i slaget ved Brecon i april 1093.

## Familie
Rhys ap Tewdwr gjorde hevd på tronen til Deheubarth etter at hans andre fetter Rhys ab Owain døde i slaget mot Caradog ap Gruffydd i 1078.

Han var et barnebarn av Cadell ab Einion ab Owain ab Hywel Dda.

Han ble gift med Gwladys verch Rhiwallon, datter av Rhiwallon ap Cynfyn av Huset Mathrafal fra Powys, som han hadde fire sønner med, Gruffydd, Hywel ap Rhys, Goronwy og Cadwgan, og i tillegg en datter ved navn Nesta eller Nest.

## Tidlig styre
I 1081 invaderte Caradog ap Gruffydd kongeriket Deheubarth og drev Rhys på flukt og til å søke asyl i St Davids katedralen. Rhys klarte imidlertid å få til en allianse med Gruffydd ap Cynan som søkte å gjenvinne tronen i Gwynedd, og i slaget ved Mynydd Carn det samme året beseiret de og drepte Caradog ap Gruffydd og hans allierte Trahaearn ap Caradog fra Gwynedd og Meilyr ap Rhiwallon.

## Underkastet normannerne
Det samme året besøkte Vilhelm Erobreren Deheubarth, tilsynelatende på en pilegrimsreise til St David's, men også for å framvise sin makt, reiste vidt omkring i Wales, og det synes som om han kom til en overenskomst med Rhys. Rhys betalte ham hyllest og ble henvist til sin besettelse Deheubarth. Rhys betalte Vilhelm 40 pund i året for sitt kongedømme, sikret seg således gode framtidige forbindelser med den normanniske overherren som varte til slutten av hans liv. Rhys var tilsynelatende tilfreds med denne ordningen ettersom det betydde at han kunne konsentrere seg om sin sjalu walisiske medprinser.

## Intern konflikt
I 1088 angrep Cadwgan ap Bleddyn fra Powys hans rike Deheubarth og tvang Rhys til å flykte til Irland. Imidlertid kom Rhys tilbake det samme året med en flåte fra Irland og beseiret mennene fra Powys i et slag hvor to av Cadwgans brødre, Madog og Rhiryd, ble drept.

I 1091 møtte Rhys en annen utfordring i form av et forsøk på å plassere Gruffydd, sønn av Maredudd ab Owain, på tronen av Deheubarth. Rhys ble tvunget til beseire opprørerne i et slag ved St. Dogmaels og hvor Gruffydd ble drept.

## Død
Rhys klarte å stå imot den økende normanniske presset som fulgte i slutten av Vilhelms regime i 1087 og fra til 1093 da han ble drept ved Brecon av normannere ledet av Bernard de Neufmarche.

## Etterfølger
Rhys’ sønn Gruffydd arvet deler av Deheubarth, men Rhys’ død førte til at normannere tok over det meste av kongedømmet og med Gruffydd etterlatt med et lite område å styre.

Rhys’ datter, Nest ferch Rhys, var en legendarisk skjønnhet, og kvinnerovet av henne fra ektemannens festning ved Cenarth Bychan (muligens Cilgerran Castle eller Carew Castle, begge er i Pembrokeshire) startet en borgerkrig i Wales.

Owen Tudor og James A. Garfield er blant de som hevder å nedstamme fra Rhys ap Tewdwr.

## Referanser


## Litteratur
* Remfry, P.M.: *A Political Chronology of Wales 1066 to 1282* (ISBN 1-899376-46-1)
Engelsk toy terrier

**Engelsk toy terrier** (FCI# 013), som også kalles **black and tan toy terrier** er en liten terrier som opprinnelig stammer fra Storbritannia, der den blant annet har vært benyttet til bekjempelse av rotter. 

## Opprinnelse og alder
Engelsk toy terrier er et resultat av avl på såkalte black and tan terriere (en nå utdødd britisk terriertype som er kjent fra beskrivelser tilbake til 1500-tallet, og i flere fargevarianter enn hva navnet skulle tilsi). Engelsk toy terrier ble imidlertid formet spesielt på 1800-tallet, da det i en periode ble svært populært med miniatyrhunder i England. Noen hevder også at italiensk mynde ble benyttet for å oppnå ønsket størrelse, men dette er svært usikkert.

*Miniatyr Black & Tan-terrierklubb* ble startet på Crufts utstilling i 1938 i Storbritannia. I 1960 byttet hunderasen navn til *English Toy Terrier (black and tan)*, som altså ble til *engelsk toy terrier* på norsk. Rasen har vært mest populær i hjemlandet og i USA og Finland, men den regnes allikevel som sjelden. Som følge av dette er innavlsgraden i visse linjer svært høy. Rasen er også plaget av tannmangel, som i mange tilfeller kan være betydelig. Siden 1950-tallet har oppdrettere spesielt konsentrert seg om å forbedre rasens helse og utseende. Noen kynologer mener at engelsk toy terrier finnes i avlslinjene til både yorkshire terrier og dvergpinscher.

Den britiske rasestandarden er fra 8. juni 1988 og ble sist revidert den 2. februar 1998.

## Utseende, anatomi og fysikk
Engelsk toy terrier er en velbalansert, elegant og kompakt liten hund, med glatte og tørre linjer. Hodet er langt, smalt, kileformet uten fremtredende kinnmuskulatur. Skallen er flat. Ørene er ansatt høyt på bakhodet og står forholdsvis tett og er tilspisset. De bæres opprettstående fra hunden er omkring 9 måneder gammel. Halsen er lang, elegant og lett buet (uten løshud). Kroppen er kompakt og harmonisk bygget, brystet smalt og dypt med godt buede ribben, lendet godt hvelvet.

Pelsen er kort, tykk, tett og skinnende i fargen sort (ibenholt) og tan (dyp, varm kastanje).

Idealhøyden er 25-30 centimeter og idealvekten 2,7-3,6 kilogram. De fleste individer er i dag større enn standarden og også kraftigere bygget enn hva denne tilsier. Noen hunder blir opp mot 40 cm høye og 7-8 kg tunge, men dette ikke er ønskelig.

## Bruksområde
Engelsk toy terrier ble opprinnelig brukt som selskapshund og brukshund, helst til å bekjempe skadedyr som mus og rotter. I dag er den først og fremst en gøyal familiehund og en sjelden utstillingshund.

## Lynne og væremåte
Engelsk toy terrier er en livlig, energisk og pågående terrier som passer for folk som liker å mosjonere. Som terriere flest er den våken og vaktsom ovenfor fremmede. Pelsen trenger normalt stell.

## Se også
* Toy terrier
Havsteinbanen

**Havsteinbanen** er hjemmebanen til Sverresborg Fotball. Den ligger i John Skaarvolds vei 13 i Trondheim.

## Kunstgressbane med hampgranulat
Banen ble rehabilitert i 2021 og består av kunstgress med granulat av hamp. Dette er biologisk nedbrytbart og er derfor langt mindre skadelig for miljøet enn tradisjonelt gummigranulat. Havsteinbanen er en av to baner i Norge som har dette granulatet. Banen har undervarme.

## Publikumsrekord
Publikumsrekorden på banen i nyere tid er 1652 tilskuere. Den ble satt 10. april 2024, da Sverresborg møtte Rosenborg i 1. runde i NM for menn. 

## Eksterne lenker
* Havsteinbanens nettsted
Per Berg Lund

**Per Berg Lund** (født 14. oktober 1878 i Kristiania, død 22. januar 1954) var en norsk jurist, embetsmann og politiker (Venstre).

Lund tok juridisk embetseksamen i 1902 og virket i mange år som advokat.

Han var borgermester i Trondheim 1926–33, med unntak av en periode som statsråd.

Lund var finansminister 1928–31 i Johan Ludwig Mowinckels andre regjering og 1933–34 i Johan Ludwig Mowinckels tredje regjering. Etter dette var han direktør for skattevesenet fram til 1948. I 1948 ble han utnevnt til kommandør av St. Olavs Orden.

## Referanser


## Eksterne lenker
* 
*
Elvia

**Elvia AS** (stiftet 29. oktober 1998 som *Hafslund Nett AS*) er Norges største nettselskap, og leverer strøm til rundt 2 millioner mennesker i Innlandet, Oslo og Viken. Selskapet ble til 1. januar 2020 etter en sammenslåing av *Eidsiva Nett* og *Hafslund Nett*.

Selskapet er heleid av Eidsiva Energi og har per april 2020 ca. 800 ansatte med hovedkontor på Hamar.

## Historie
### Eidsiva
**Eidsiva Nett AS** (stiftet 9. mars 2000) hadde konsesjon fra Norges vassdrags- og energidirektorat til å eie og drive overføringsnett for elektrisk energi i Hedmark og Oppland. Selskapets hovedkontor lå på Hamar.

Selskapet eide og drev regional- og distribusjonsnett i Hedmark og Oppland, med en total utstrekning på ca. 21&nbsp;000 kilometer. Eidsiva Nett eide også 49 prosent av Elverum Nett.

### Hafslund
**Hafslund Nett AS** (stiftet 29. oktober 1998) var Norges største nettselskap og det femte største i Norden med  kunder før fusjonen med Eidsiva Nett. Selskapet var eid av Hafslund AS, som inngikk i energikonsernet Hafslund E-CO og var eid av Oslo kommune. Hafslund Nett hadde 410 ansatte og hovedkontor i Oslo.

Selskapet eide og forvaltet regionalnettet i Oslo, Akershus og Østfold, samt et distribusjonsnett som omfattet 35 kommuner i Oslo, Akershus og Østfold.

Nettet besto per 1. januar 2018 av til sammen  kilometer luftledninger og jordkabler, 170 transformatorstasjoner og  nettstasjoner. Energileveransen til sluttkunder i 2017 var 19,6 terawattimer.

## Referanser


## Eksterne lenker
*
UEFA-cupen 1971/72

**UEFA-cupen 1971/72** ble vunnet av Tottenham med 3-2 over Wolverhampton Wanderers sammenlagt. Dette var UEFA-cupens første sesong.

## Første runde

|}

## Andre runde

|}

## Tredje runde

|}

## Kvartfinaler

|}

## Semifinaler

|}

## Finaler

|}
----
### 1. kamp

### 2. kamp

*Tottenham UEFA-cupmester 1972 med 3-2 sammenlagt*

## Eksterne lenker
* 
* Resultater på RSSSF.com
Trondheim ingeniørhøgskole

**Trondheim ingeniørhøgskole** var en høgskole for ingeniørutdanning, etablert i Trondheim i 1912 under navnet *Trondhjems tekniske Mellemskole*. 

Skolen ble opprettet i bygningene etter, og av lærerne fra, Trondhjems Tekniske Læreanstalt, da denne ble nedlagt og en av «avleggerne» ble videreført som Trondhjems tekniske Mellemskole (TTM). 

TTM endret navn til *Trondheim tekniske skole* i 1936. I 1977 fikk skolen høgskolestatus og navnet ble Trondheim ingeniørhøgskole. Denne ble i 1994 fusjonert inn i Høgskolen i Sør-Trøndelag (HiST), og fra 1. januar 2016 inngår HiST i NTNU. Ingeniørutdanningen fra HiST videreføres ved NTNU i Fakultet for teknologi.

Skolen hadde fra først lokaler i Munkegata 1 (*i dag byens rådhus*), og flyttet i 1930 inn i lokalene på Kalvskinnet hvor undervisningen ved Fakultet for teknologi, NTNU, fremdeles drives.

## Referanser


## Eksterne lenker
* . (Besøkt 21. mars 2012)
Bent

**Bent** er en opprinnelig dansk kortform av mannsnavnet *[[Benedikt]]*, som har opprinnelse i latinske *benedictus*, «velsignet».

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Bent Bredesen (f. 1952), norsk gitarist, vokalist og komponist
* Bent Hamer (f. 1956), norsk filmregissør
* Bent Sofus Tranøy (f. 1961), norsk statsviter og forfatter
* Bent Høie (f. 1971), norsk politiker
* Bent Sørensen, dansk komponist

## Referanser


## Eksterne lenker
*
Benoît Lamy

**Benoît Lamy** (født 19. september 1945 i Arlon, provinsen Luxembourg, død 15. april 2008 i Braine-l'Alleud, Vallonsk Brabant) var en belgisk manusforfatter og regissør.

Hans filmdebut *[[Home Sweet Home]]* med Claude Jade og Jacques Perrin i hovedrollene vant en Diploma-pris på Moskva filmfestival. Den ble også nominert til en Golden Prize og mottok 14 internasjonale priser fra Montréal til Teheran.

Sammen med Gabrielle Borile vant filmen deres, *Combat de fauves* (1997), en Golden Bayard ved den internasjonale filmfestivalen for franskspråklige filmer i Namur.

## Filmografi
* *[[Home Sweet Home]]* (1973, med Claude Jade)
* *Jambon d'Ardenne* (1977, med Annie Girardot)
* *La vie est belle* (1987, med Papa Wemba)
* *Combat de fauve* (1997, med Richard Bohringer)

## Referanser


## Eksterne lenker
*
Skyllebolle

En **skyllebolle** er en liten bolle av glass, porselen eller metall. Den er fylt med lunkent vann og en sitronskive. I mange restauranter plasseres den på en asjett sammen med en serviett. 

Slike boller kan benyttes av gjester som spiser hummer, reker eller artisjokk, og som blir grisete på fingrene av å være i berøring med maten.

## Eksterne lenker
*
Engelsk servering

**Engelsk servering** kommer fra England og går ut på at servitøren forsyner gjesten. Denne måten å servere på er den raskeste måten å servere mat på. Ulempen er selv at gjesten ikke i samme grad som ved fransk servering kan velge selv hvor mye man vil ha.

## Andre serveringsmåter
*Fransk servering
*Amerikansk servering
*Russisk servering
Amerikansk servering

**Amerikansk servering** har i mange år vært den mest benyttede serveringsmåten. Den går ut på at maten blir anrettet på tallerkenen på kjøkkenet, og blir derfor ofte kalt tallerkenservering.

Etter at maten er anrettet på tallerkenet er det servitørens jobb å bringe maten ut til gjestene. Det er viktig at tallerkenen er pent anrettet, og at det ikke er sølt mat på kanten.

## Andre serveringsmåter
*Russisk servering
*Fransk servering
*Engelsk servering

## Litteratur
*
Servering

**Servering** er et begrep som brukes om det arbeidet som utføres av en servitør og om det å bli servert.

Det finnes mange måter å servere og å bli servert på. Måtene varierer med hvilken anledning det er, og hva slags mat som skal serveres. Uansett hvordan maten serveres er det aller viktigste at maten blir anrettet på en pen og ordentlig måte og at gjesten opplever å bli servert på en tilfredsstillende måte.

De fem vanligste serveringsmåtene er:
*Fransk servering
*Engelsk servering
*Russisk servering
*Amerikansk servering
*Kontinental servering
Scipio den yngre

**Publius Cornelius Scipio Aemilianus Africanus minor** (185–129 f.Kr.), på norsk **Scipio den yngre**, var en romersk hærfører og statsmann. 

Han var sønn av Lucius Aemilius Paulus og adoptert barnebarn av Scipio Africanus. Som sin adoptivfar var han meget begavet og dyrket gresk kultur, og han ble gode venner med grekeren Polybios som kom til Roma som gissel og ble værende; han fulgte til Scipio til Karthago og så byen bli jevnet med jorden.

Scipio var konsul i 147 og avsluttet den tredje puniske krig (149-146), som medførte at Karthago ble fullstendig ødelagt. Han ble igjen valgt til konsul i 134 f.Kr., knuste det spanske opprøret og ødela Numantia. Hjemme i Roma ble Tiberius Gracchus drept, og da Scipio kom tilbake, viste han seg som motstander av jordlovene og politikken rundt. Han døde brått, og flere mente det kunne dreie seg om et politisk mord.

Hovedkilden til Scipios liv i dag er den greske historikeren Appians verk om Romas kriger – trolig delvis basert på Polybios' arbeid – men det kaster ikke mye lys over Romas daværende innenrikspolitikk. Ellers er det en del sene kilder, ikke minst anekdotiske utsagn av og beretninger om Scipio. Dette stammer i stor grad fra Cicero, som ble født 23 år etter Scipios død, men beundret ham stort og gjorde ham til hovedperson i verket *[[Om staten|De re publica]]*.

## Se også
* *[[Scipios drøm]]*

## Referanser


## Eksterne lenker
*
Halbe

**Halbe** er en liten by med rundt  innbyggere (2006) i Landkreis Dahme-Spreewald i Brandenburg i Tyskland. Den ligger rett ved Spreewald og omtrent 60 km sør for Berlin. Området er mye benyttet som ferie- og rekreasjonsområde for innbyggerne i Berlin med omegn

## Slaget ved Halbe
Under andre verdenskrig ble Halbe kjent for *slaget ved Halbe* som sto i de siste dagene i april 1945, i skogsområdene nær byen Halbe og var en del av slaget om Berlin. Med ca. 80&nbsp;000 mann under sin kommando ble den 9. arme under general Theodor Busse omringet av russiske styrker. Busse forsøkte å bryte ut gjennom de russiske linjene for å møte tyskernes 12.arme under general Walther Wenck, som angrep området fra vest. Intensjonen var at de to armeene så skulle bryte ut av den russiske omringingen sammen, for så å overgi seg til amerikanerne ved Elben. Samtidig ville de bryte den russiske beleiringen av Berlin. 

Det antas at bare ca.  tyske soldater klarte å bryte ut og overgi seg som planlagt. Resten ble drept i forsøket og ca.  tyske soldater ligger begravet på krigskirkegården i Halbe, en av Tysklands største.

## Bilder

Waldfriedhof Halbe Glockenplastik.jpg|Minnesmerke for de anslagsvis  drepte under kampene ved Halbe i april 1945
Halbe Krigskirkegård.JPG|Den tyske krigskirkegården i Halbe 


## Referanser


## Litteratur
* Antony Beevor: *Berlin – nederlaget 1945*, 2003 – ISBN 82-04-09992-4 
* Tony Le Tissier: *The Battle of Berlin 1945* The History Pess Ltd, 2008 – ISBN 978 0 7524 4682 0
* Tony Le Tissier: *Slaughter at Halbe*, The destruction of Hitlers 9th army, Sutton Publishing Ltd, 2005 – ISBN 978-0-7509-3689-7

## Eksterne lenker
*
Georgij Gapon

**Georgij Apollonovitsj Gapon** (russisk: Георгий Аполлонович Гапон; født  i nærheten av Poltava, død  i Ozerki ved St. Petersburg) var en russisk ortodoks prest og populær fagforeningsleder som rundt 1905 bygget opp en fagforening i St. Petersburg. 

Presten, politiagenten og fagforeningslederen Gapon var mannen som i 1905 ledet en arbeiderdeputasjon til tsarens Vinterpalass, det resulterte i en massakre på demonstrantene, i ettertid kjent som den blodige søndagen.

## Referanser
Støy (musikk)

:

**Støy** er en musikksjanger som bruker lyder som under normale forhold vil kunne oppfattes som bråk, som grunnelement.
*Støy* kan lett forveksles med *[[lydkunst]]*. Forskjellen på disse er at lydkunst fokuserer på særpreget ved hver enkelt lyd, mens støy dreier seg om den støyende effekten av alle musikkens elementer.

## Artister
*Lasse Marhaug
* Merzbow
*Incapacitans
*The Haters
*Hijokaidan

## Se også
* No Wave
* Støyrock
Lydkunst

**Lydkunst** er lyd brukt som en kunstform i seg selv. Begrepet brukes om kunstnerisk bruk av lyd, vanligvis unntatt tradisjonell musikk framført live eller utgitt. Likevel brukes det om musikk som i stor grad har beveget seg bort fra faste elementer som takt og tonalitet, og heller fokuserer på særegenheten ved lyden og klangen i seg selv. Musikalsk lydkunst kan være både elektronisk og akustisk.

Lydkunsten regnes ofte som en tverrfaglig og intermedial kunstform, noe som har ført til at definisjonene av hva som faller innenfor eller utenfor feltet varierer. Lydkunst er et bredt felt, med kunstnere som arbeider med bl.a. eksperimentell musikk, lydskulptur, installasjon, performance, radiokunst, elektronisk kunst og feltopptak.

## Lydkunst internasjonalt
### Internasjonale kunstnere
*Maryanne Amacher
*Pierre Bastien
*Pierre Berthet
*Harry Bertoia
*Janet Cardiff
*Bill Fontana
*Terry Fox
*Rolf Julius
*Christina Kubisch
*Yuri Landman
*Bernhard Leitner
*Gordon Monahan
*Max Neuhaus
*Stephen Vitiello
*Peter Vogel
*Zimoun

### Internasjonale visningssteder
*Diapason Gallery, Brooklyn, USA
*Klinkende Stad, Kortrijk, Nederland
*Singuhr Hörgalerie, Berlin, Tyskland
*SoundWalk, Long Beach, USA
*SoundFjord, London, Storbritannia

## Lydkunst i Norge
### Norske kunstnere
*Natasha Barrett
*Tore Honoré Bøe
*Signe Lidén
*Maia Urstad
*Atle Selnes Nielsen
*Arne Nordheim
*Per Platou
*Jana Winderen

### Norske verk
*Verket i Tårnsalen

### Norske visningssteder
*Lydgalleriet, Bergen
*Østre – hus for lydkunst og elektronisk musikk, Bergen

## Bøker om emnet
* Kahn D. Noise, Water, Meat: A History of Sound in the Arts. Cambridge, MA, 1999;
* Kim-Cohen S. In the blink of an ear, toward a non-cochlear sonic art. London, New York, 2009;
* LaBelle B. Background Noise: Perspectives on Sound-Art. London, New York, 2006;
* Licht A. Sound Art: Beyond Music, between Categories. New York, 2007;
* de la Motte-Haber H. (hg.) Klangkunst. Berlin, 1996;
* Ouzounian G. Sound Art and Spatial Practices: Situating Sound Installation Art Since 1958. PhD diss. 2008;
* Voegelin S. Listening to Noise and Silence: Towards a Philosophy of Sound Art. London, New York, 2010;

## Se også
* Ambient
* Soundscape
* Støy

## Referanser



Image:DallasPublicLibrary Textured Screen.jpg|Harry Bertoia, Textured Screen, 1954
Image:Singing Ringing Tree Stitch.jpg|Panopticon: The Singing Ringing Tree
Image:Blackpool tide organ.jpg|The Blackpool High Tide Organ
Image:The cristal baschet.jpg|The Cristal Baschet
Image:Moodswinger.jpg|Yuri Landman, Moodswinger, 2006
Image:Electrocardiophones with electroencephalophone softub4.jpg|2 electrocardiophones & electroencephalophone
Image:Sea organ Zadar 1.jpg|Bašić's sea organ
Alfredo Guzzoni

**Alfredo Guzzoni** (født 12. april 1877 i Mantova i Lombardia, død 1965 i Roma) var en italiensk general under andre verdenskrig. Han ledet den italienske innmarsjen i Frankrike under felttoget i Frankrike i 1940 og aksemaktenes forsvar av Sicilia under den allierte Operasjon Husky i 1943.

Senere i krigen var han øverstkommanderende for Armégruppe Liguria, de militære styrkene under Benito Mussolini i Den italienske sosialrepublikk. Disse besto både av italienske og tyske enheter.

## Referanser
Almetjevsk

**Almetjevsk** er en by i Republikken Tatarstan i Russland. Den ligger ved elva Zaj (ei sideelv til Kama), rundt 230&nbsp;km sørøst for Kazan. Innbyggertall:  (folketelling 2002).

Den ble grunnlagt som en bosetning ved et anlegg for behandling av råolje. Bystatus ble innvilget i 1953. 

Almetjevsk er et viktig senter for den russiske oljeindustrien. Den er et av startpunktene for den store Druzjba-rørledningen mot vest. Andre rørledninger fører til Nizjnij Novgorod, Samara og Subkhankulovo.

## Fotnoter

## Referanser


## Eksterne lenker
*
Herostratos

**Herostratos** fra Efesos var en gal ungdom som tente på Artemis-tempelet i Efesos i år 356 f. Kr. for å oppnå berømmelse. Han har gitt opphavet til uttrykket herostratisk berømmelse. Byen vedtok at han ikke skulle nevnes ved navn forbundet med dødsstraff for å forhindre lignende tilfeller. 
Han ble henrettet samme år. 

### Se også
* Streisand-effekten

## Referanser
Zhou Xun

**Zhou Xun** (født 1974) er en kinesisk skuespiller, sanger og fotomodell.

*[[UNDP|The United Nations Development Program]]* (UNDP) utnevnte i april Zhou Xun til sin første *National Goodwill Ambassador* med særlig fokus på å fremme miljømessig bærekraft.

## TV-serier
* Legend of the Condor Heroes (2003)
* Sky Lover (2001)
* Love Story in Shanghai (2000)
* April Rhapsody (2000)
* Da Ming Gong Ci (1998)
* Business Family
* Beach
* Home
* Hei Fen
* Du Shi Qing Yuan
* Maid in Green 
* The Oranges are Red

## Filmografi
* Cloud Atlas (2012)
* True legend (2010)
* The Encounter of Li Mi (2008)
* Ming Ming (2007)
* The Banquet (2006)
* Perhaps Love (2005)
* A West Lake Moment (2005)
* Beauty Ever (2005)
* Babe in Love (2002)
* Duo Yi Dian Tian Zhen (2002)
* Little Chinese Seamstress (2001)
* Yan Yu Hong Yan (2001)
* Hollywood Hong Kong (2001)
* My Rice Noodle Shop (2001)
* Beijing Bicycle (2000)
* Suzhou River (1999)
* Where Have All the Flowers Gone (1999)
* The Emperor and the Assasin (1997)
* Temptress Moon (1996)
* A Spoiled Young Wife Goes to Earn a Living (1996)
* Maiden Rose (1995)
* Inside an Old Grave (1991)

## Fotnoter

## Referanser


## Eksterne lenker
* 
*
Verdens bokdag

**Verdens bok- og opphavsrettsdag** (også kalt **verdens bokdag**) en FN-dag som markeres 23. april. Det ble vedtatt av generalforsamlingen til FNs organisasjon for utdanning, vitenskap, kultur og kommunikasjon (UNESCO) i 1995.

Målet med verdens bok- og opphavsrettsdag er å markere bokens rolle i samfunnet, boken som uttrykksform, for språklig og kulturelt mangfold, for utdannelse og for kommunikasjon.

Verdens bok- og opphavsrettsdag baserer seg på en gammel tradisjon fra Barcelona, hvor man hvert år på samme dag setter byen i bokens tegn. Datoen har symbolverdi da både Cervantes, Shakespeare og Garcilaso de la Vega døde på denne dagen i 1616.

Verdens bok- og opphavsrettsdag blir feiret i mer enn hundre land over hele jorden.

I Norge har man feiret verdens bok- og opphavsrettsdag siden 1997. Dagen blir markert av bokhandlere, bibliotek og skoler i hele landet.

## Se også
* Liste over FN-dager
* Den internasjonale barnebok-dagen som arrangeres hver 2. april av International Board on Books for Young People (IBBY)
* Verdens dag for intellektuelt eierskap som arrangeres hver 26. april av Den internasjonale opphavsrettsorganisasjonen (WIPO)

## Referanser


## Eksterne lenker
* 
*  World Book and Copyright Day, via UNESCO
* Verdens bok- og opphavsrettdag , via FN-sambandet
Internasjonalt normalisert ratio

**Internasjonalt normalisert ratio** er en normalisert verdi for **protrombintiden**. Det er blodets koagulasjonstid (størkningstid), forkortes ofte som PT-INR eller **INR**, og er normalisert etter WHO sin standardprøve. Jo høyere INR, desto lengre tid bruker blodet på å koagulere. INR-verdien forteller således hvor effektivt blodet antikoagulerer ved tidspunkt for blodprøven.

Målinger av INR er viktige ved behandling av blodpropp, der en bruker antikoaguleringsmidler for å løse dem opp. Samtidig må behandlingen balanseres mot risiko for større blødninger som blir vanskeligere å stoppe.

## Se også
* Warfarin (Marevan®)

## Eksterne lenker
* Pasienthåndboka, INR-tabell
INR

**INR** kan blant annet sikte til: 

* ISO 4217-koden for indisk rupi
* Internasjonalt normalisert ratio
* Bureau of Intelligence and Research
Storhertugdømmet Baden

**Storhertugdømmet Baden** var en stat i det sørvestlige Tyskland ved Rhinen, som eksisterte fra 1806 til 1918. I 1818 godkjente storhertug Karl en forfatning etter fransk forbilde, og som var den mest moderne i datidens Tyskland. 

## Storhertugene av Baden
* 1806–1811: Karl Fredrik (født 1728, død 1811)
* 1811–1818: Karl (født 1786, død 1818)
* 1818–1830: Ludvig I (født 1763, død 1830)
* 1830–1852: Leopold (født 1790, død 1852)
* 1852–1858: Ludvig II (født 1824, død 1858)
* 1858–1907: Fredrik I (født 1826, død 1907), (regent fra 1852, fra 1856 med tittelen *storhertug*)
* 1907–1918: Fredrik II (født 1857, død 1928)

## Statsministere 1809–1918
* 1809–1810: Sigismund von Reitzenstein
* 1810–1810: Conrad Karl Friedrich von Andlau-Birseck
* 1810–1812: Christian Heinrich Gayling von Altheim
* 1812–1817: Karl Christian von Berckheim
* 1817–1818: Sigismund von Reitzenstein
* 1818–1831: Wilhelm Ludwig Leopold Reinhard von Berstett
* 1832–1833: Sigismund von Reitzenstein
* 1833–1838: Ludwig Georg von Winter
* 1838–1839: Karl Friedrich Nebenius
* 1839–1843: Friedrich von Blittersdorf
* 1843–1845: Christian Friedrich von Boeckh
* 1845–1846: Karl Friedrich Nebenius
* 1846–1848: Johann Baptist Bekk
* 1848–1849: Karl Georg Hoffmann
* 1849–1856: Friedrich Adolf Klüber
* 1856–1860: Franz von Stengel
* 1861–1866: Anton von Stabel
* 1866–1868: Karl Mathy
* 1868–1876: Julius August Isaak Jolly
* 1876–1893: Ludwig Karl Friedrich Turban
* 1893–1901: Franz Wilhelm Nokk
* 1901–1905: Carl Ludwig Wilhelm Arthur von Brauer
* 1905–1917: Alexander von Dusch
* 1917–1918: Heinrich von Bodman

## Referanser


## Eksterne lenker
* 
* 
* Baden hos Encyclopædia Britannica